|  |  |  |
| --- | --- | --- |
|  | |  |
|  | |  |
|  | |  |
| Naloga: | | **OBČINSKI PROSTORSKI NAČRT**  **Občine Sveti Jurij v Slovenskih goricah** |
|  | |  |
| Faza: | Druge spremembe in dopolnitve občinskega prostorskega načrta | |
|  | | **Izhodišča SDOPN2** |
|  | |  |
|  | |  |
|  | |  |
| Naročnik: | | Občina Sveti Jurij v Slovenskih goricah |
|  | | Jurovski Dol 70b, 2223 Jurovski Dol |
|  | |  |
| Izvajalec: | | ZUM urbanizem, planiranje, projektiranje d.o.o. |
|  | | Grajska ulica 7, 2000 Maribor |
|  | |  |
|  | |  |
|  | |  |
| Nosilec naloge: | | Rasto KIRN, univ. dipl. inž. arh. |
|  | | A-0880 |
|  | |  |
| Sodelavci: | | Marinka KONEČNIK KUNST, univ. dipl. ekon.  Gašper ŽEMVA, mag. inž. arh.  Staško VEŠLIGAJ, univ. dipl. inž. geod.  Jasna MUNDA, mag. prost. načrt. |
|  | |  |
|  | |  |
|  | |  |
| Številka naloge: | | **210xx** |
|  | |  |
| Številka pogodbe: | | **xxxxx** |
|  | |  |
| Datum izdelave: | | december 2021 |
|  | |  |
|  | |  |
|  | |  |
| Direktorica: | | Marinka KONEČNIK KUNST, univ. dipl. ekon. |

Kazalo vsebine

1 Namen in potreba po pripravi SDOPN 2

2 Podlage 3

2.1 Zakonodaja 3

2.2 Pravne, vsebinske in druge podlage 4

2.3 Obrazložitev upoštevanja nadrejenih aktov in drugih dokumentov 5

3 Ključni vsebinski predlogi in nameravane rešitve 6

4 Investicije v gospodarsko in družbeno javno infrastrukturo 7

4.1 Gospodarska javna infrastruktura 7

4.2 Družbena javna infrastruktura 8

4.3 Numerična analiza 9

5 Okvirni roki za izvedbo priprave SDOPN1 10

6 Potrebe v prostoru 11

6.1 Obravnava razvojnih pobud in pobud za spremembe namenske rabe prostora 11

6.2 Analiza pobud 13

6.3 Stališča do pobud 14

6.3.1 Strokovna stališča 14

6.3.2 GIS 15

6.3.3 Pobude 16

7 Priloge 17

# Namen in potreba po pripravi SDOPN

Občina Sveti Jurij v Slovenskih goricah je v oktobru 2018 sprejela temeljni občinski prostorski akt, ki ga opredeljuje Zakon o prostorskem načrtovanju (Uradni list RS, štev. 33/07, 70/08 – ZVO-1B, 108/09, 80/10 – ZUPUDPP, 43/11 – ZKZ-C, 57/12, 57/12 – ZUPUDPP-A, 109/12, 35/13 – sklep US, 76/14 – odločba US, 14/15 – ZUUJFO in 61/17 – ZUreP-2; v nadaljevanju: ZPNačrt), t.j. Občinski prostorski načrt Občine Sveti Jurij v Slovenskih goricah (Odlok o Občinskem prostorskem načrtu Občine Sveti Jurij v Slovenskih goricah; Medobčinski uradni vestnik, št. 29/18); v nadaljevanju: OPN.

OPN je prostorski akt, ki celovito ureja prostor ter vključuje tako strateške vsebine kot tudi izvedbena določila. Na območju, ki se ne ureja z občinskimi podrobnimi prostorskimi načrti ali z državnimi prostorskimi načrti, so izvedbena določila OPN podlaga za pridobivanje oz. izdajanje gradbenih dovoljenj ter izvajanje posegov v prostor. Z OPN se urejajo območja za poselitev, vključno z gradnjo v odprtem prostoru občine in ostalimi območji, namenjenimi poselitvi.

Poleg za območje poselitve so z OPN določeni tudi prostorski izvedbeni pogoji za dopustne posege in ureditve na kmetijskih, gozdnih, vodnih in drugih zemljiščih, za urejanje infrastrukturnih omrežij, za varovanje posameznih sestavin in vrednot okolja, podane so usmeritve za podrobnejše prostorsko načrtovanje idr.

Ministrstvo za okolje in prostor, Direkcija RS za vode je v sprejetem odloku o OPN zaznala neskladja s področno zakonodajo in uvedla nadzor zakonitosti, zato je Občina Sveti Jurij v Slovenskih goricah v oktobru 2018 sprejela še prve spremembe in dopolnitve občinskega prostorskega načrta svoje občine (SDOPN1, MUV 25/20).

Po uveljavitvi OPN oziroma ob izvajanju PIP je občina ugotovila posamezne nedorečenosti in pomanjkljivosti v prostorskih izvedbenih pogojih in bi jih s spremembami akta želela odpraviti.

Poleg tega je po sprejemu OPN zagotovila nekatere razvojne projekte, ki jih še ni ustrezno in v potrebni meri integrirala v OPN. Prav tako razpolaga z različnimi pobudami pravnih in fizičnih oseb za spremembo namenske rabe prostora. Te pobude so bile podane v taki fazi postopka OPN, da jih v njem še ni bilo mogoče upoštevati ali pa so bile podane po uveljavitvi OPN.

Iz navedenih in drugih razlogov se je občina odločila, da bo pristopila k pripravi sprememb in dopolnitev OPN (v nadaljevanju: SDOPN2). Pri tem bo v največji meri ohranila osnovni koncept prostorskega razvoja občine, opredeljen v strateškem delu OPN. Ta del bo spremenjen oz. dopolnjen po potrebi oziroma v primeru, da bodo proučitve razvojnih pobud pokazale nedvoumno in vsebinsko utemeljeno potrebo po spremembi tega dela OPN.

# Podlage

## Zakonodaja

Občina bo vodila postopek SDOPN2 po Zakonu o urejanju prostora (ZUreP-2; Uradni list RS, št. 61/17).

Po navedenem zakonu mora Občina upoštevati tudi zahtevo iz 278. člena ZUreP-2, po kateri so občine dolžne uskladiti področje poselitve z določili ZUreP-2 v prvem postopku sprememb in dopolnitev veljavnega OPN, ki jih vodijo po ZUreP-2.

Poleg tega mora Občina upoštevati tudi določila zakona o kmetijskih zemljiščih, ki govorijo o tem, da mora občina, ki prične postopek sprememb in dopolnitev OPN po juliju 2020, v postopek vključiti obravnavo strokovnih podlag za določitev trajno varovanih kmetijskih zemljišč, ki jih bo zagotovilo Ministrstvo za kmetijstvo, gozdarstvo in prehrano.

Konec leta 2020 je bil sprejet Zakon o interventnih ukrepih za omilitev posledic drugega vala epidemije COVID-19 (Uradni list RS, št. [175/20](http://www.uradni-list.si/1/objava.jsp?sop=2020-01-3096" \t "_blank" \o "Zakon o interventnih ukrepih za omilitev posledic drugega vala epidemije COVID-19 (ZIUOPDVE)), [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [15/21](http://www.uradni-list.si/1/objava.jsp?sop=2021-01-0315) – ZDUOP, [51/21](http://www.uradni-list.si/1/objava.jsp?sop=2021-01-0968) – ZZVZZ-O, [57/21](http://www.uradni-list.si/1/objava.jsp?sop=2021-01-1162) – odl. US in [112/21](http://www.uradni-list.si/1/objava.jsp?sop=2021-01-2454) – ZIUPGT), ki je posegel v izpostavljena določila ZUreP-2 in zakona o kmetijskih zemljiščih.

Navedeni zakon v 99. členu določa:

»99. člen

(1) Ne glede na določbo druge alineje drugega odstavka 278. člena Zakona o urejanju prostora (Uradni list RS, št. 61/17; v nadaljnjem besedilu: ZUreP-2) občini ni treba ob prvih spremembah občinskega prostorskega načrta določiti ureditvenih območij naselij in območij za dolgoročni razvoj naselij, kadar se ne predlaga sprememba namenske rabe kmetijskih zemljišč v obsegu več kot 10 ha.

(2) Ne glede na določbe četrtega odstavka 3.č člena Zakona o kmetijskih zemljiščih (Uradni list RS, št. 71/11 – uradno prečiščeno besedilo, 58/12, 27/16, 27/17 – ZKme-1D in 79/17) ministrstvo, pristojno za kmetijstvo, naroči izdelavo strokovnih podlag, ko je iz prostorskega informacijskega sistema v skladu z zakonom, ki ureja prostorsko načrtovanje, razvidno, da je bil sprejet sklep o začetku postopka priprave prostorskega akta, iz katerega izhaja, da se s prostorskim aktom predlaga sprememba namenske rabe kmetijskih zemljišč v obsegu več kot 10 ha, v skladu z zakonom, ki ureja prostorsko načrtovanje.

(3) Določbe prvega in drugega odstavka tega člena veljajo tudi za spremembe in dopolnitve občinskih prostorskih načrtov, za katere je občina že pred uveljavitvijo tega zakona sprejela sklep o pripravi občinskega prostorskega načrta na podlagi ZUreP-2.

(4) Določbe tega člena veljajo za tiste spremembe in dopolnitve občinskega prostorskega načrta, za katere občina sprejme sklep o pripravi sprememb in dopolnitev občinskega prostorskega načrta do 31. decembra 2021.«

Z navedenimi določili je omogočeno, da lahko občina pod pogoji iz prejšnjega člena morebitne nujne spremembe in dopolnitve OPN izvede v relativno kratkem času. Ker Občina Sveti Jurij v Slovenskih goricah razpolaga s posameznimi razvojnimi pobudami in predlogi za spremembo namenske rabe prostora, ki so pomembni tako za razvoj občine kot za prebivalstvo in jih je treba v veljavni OPN integrirati v čim krajšem času, se je Občina odločila, da bo pristopila k pripravi SD OPN-1 na podlagi ZUreP-2 z upoštevanjem 99. člena ZIUPOPDVE.

## Pravne, vsebinske in druge podlage

Poleg navedenih dveh zakonov se za pripravo SDOPN2 upoštevajo še naslednje pravne, vsebinske in druge podlage:

* Pravilnik o vsebini, obliki in načinu priprave občinskega prostorskega načrta ter pogojih za določitev območij sanacij razpršene gradnje in območij za razvoj in širitev naselij (Ur. list RS, štev. 99/07 in 61/17 – ZUreP-2);
* Pravilnik o kriterijih za načrtovanje prostorskih ureditev in posegov v prostor na najboljših kmetijskih zemljiščih zunaj območij naselij (Ur. list RS, štev. 110/08 in 43/11 – ZKZ-C);
* Pravilnik o vsebini elaborata posegov na kmetijska zemljišča (Uradni list RS, št. 83/16);
* Odlok o Strategiji prostorskega razvoja Slovenije (Uradni list RS, št. 76/04, 33/07 – ZPNačrt in 61/17 – ZUreP-2);
* Uredba o prostorskem redu Slovenije (Uradni list RS, št. 122/04, 33/07 – ZPNačrt in 61/17 – ZUreP-2);
* Usmeritve za postopek priprave in sprejetja OPPN v skladu z Zakonom o urejanju prostora (ZUreP-2) - do vzpostavitve elektronskega poslovanja na področju prostorskega načrtovanja (MOP, 9. 5. 2019)
* Usmeritve za oblikovanje izhodišč za pripravo OPPN v skladu z Zakonom o urejanju prostora (ZUreP-2), (MOP, 1. 10. 2019)
* navodila, pojasnila in priporočila MOP;
* splošne smernice nosilcev urejanja prostora;
* OPN;
* strokovne podlage, izdelane za pripravo osnovnega OPN;
* nove strokovne podlage raznih vrst, ki jih je že zagotovila občina ali so še v pripravi in bodo na voljo za pripravo SDOPN2;
* občinski izvedbeni prostorski akti, ki so ostali v veljavi tudi po sprejemu OPN;
* druga gradiva, s katerimi razpolaga občina in se nanašajo na predmet SDOPN2 (različne zasnove ali projekti za posamezne načrtovane prostorske ureditve, razvojni programi občine ali posameznih nosilcev javnih pooblastil v občini …).

## Obrazložitev upoštevanja nadrejenih aktov in drugih dokumentov

Za nadrejeni akt velja Zakon o urejanju prostora (ZUreP-2, Uradni list RS, št. 61/17).

Veljavni prostorski akt, ki predstavlja hierarhično najvišji občinski dokument za usmeritev razvoja prostora, je Občinski prostorski načrt občine Sveti Jurij v Slovenskih goricah (v nadaljevanju: OPN, MUV, št. 29/18 in 25/20).

Načrtovana prostorska ureditev je skladna s strateškimi cilji veljavnega občinskega prostorskega načrta. Kot prednostne cilje prostorskega razvoja je Občina Sveti Jurij v Slovenskih goricah med drugimi določila:

- zagotavljanje večje konkurenčnosti občine v širšem prostoru;

- izkoriščanje prostorskega potenciala podeželja za razvoj različnih dejavnosti;

- podpiranje kvalitetnega razvoja in ustvarjanje privlačnih naselij;

- razmeščanje dejavnosti v naseljih z upoštevanjem lokacijskih možnosti in omejitev;

- zagotavljanje zadostnih količin različnih stanovanj v urbanih naseljih;

- zagotavljanje kvalitete bivalnega okolja z vključevanjem kulturne dediščine v urejanje, prenovo in oživljanje naselij, z ustrezno in racionalno infrastrukturno opremljenostjo ter dostopnostjo do družbene javne infrastrukture.

# Ključni vsebinski predlogi in nameravane rešitve

V SDOPN2 se po predlogih naročnika vključijo:

* preveritev podrobnejše namenske rabe prostora v občinskem središču, zlasti površin za centralne dejavnosti in bivanje;
* preveritev načinov urejanja (podrobnejši prostorski akti za območja, za katera so ti potrebni zaradi opredelitve območja sanacije razpršene gradnje; upoštevanje priročnikov DPR…);
* obravnava pobud fizičnih in pravnih oseb za spremembo namenske rabe prostora (cca 40 pobud);
* zagotavljanje pogojev za izgradnjo medobčinske kolesarske poti;
* zagotavljanje nadomestnih kmetijskih zemljišč za načrtovane prostorske ureditve iz predhodne alineje;
* ažuriranje neopredeljenih ali neprimerno opredeljenih stavbnih zemljišč v odprtem prostoru občine.

|  |
| --- |
|  |
| 1. Lega predlogov sprememb NRP na občinski karti |

SDOPN2 občine Sveti Jurij v Slovenskih goricah se pripravlja za posege v prostor, razkropljene po celotni občini.

# Investicije v gospodarsko in družbeno javno infrastrukturo

## Gospodarska javna infrastruktura

Nove objekte se priključi na komunalno in energetsko infrastrukturo (prometno omrežje, vodovodno omrežje in elektroenergetsko omrežje). Stavbe se lahko priključi tudi na omrežje elektronskih komunikacij. Poteki komunalnih in energetskih vodov ter omrežja elektronskih komunikacij morajo biti medsebojno usklajeni.

**Promet**

Območje kompleksnega urejanja v občinskem središču leži neposredno ob regionalni cesti in je nanjo priključeno preko lokalne ceste in javne poti. Območja sprememb v ostalih naseljih in odprtem prostoru ležijo neposredno ob občinskih cestah.

**Vodovodno omrežje**

Območje kompleksne zazidave v občinskem središču je nepozidano in komunalno neopremljeno, novo vodovodno omrežje se bo priklopilo na obstoječe primarno omrežje. V ostalih naseljih in odprtem prostoru poteka obstoječe javno vodovodno omrežje po cestnem svetu prometnic in omogoča neposreden priključek nove zazidave.

**Odvajanje onesnaženih voda**

Odvajanje padavinskih in komunalnih voda se v okviru kompleksne zazidave v občinskem središču izvaja ločeno z vodenjem komunalne vode v centralno čistilno napravo. V odprtem prostoru se kanalizacija za odvajanje komunalnih odpadnih vod vodi v male komunalne čistilne naprave, kanalizacija za odvajanje padavinskih vod pa v ponikalnice na lastnih zemljiščih.

**Elektroenergetska infrastruktura**

Za napajanje z električno energijo se do predvidenih novih objektov v občinskem središču uredi ustrezni nizkonapetostni vod iz obstoječe transformatorske postaje TP 20/0,4 kV. Javna razsvetljava vzdolž regionalne ceste je že zgrajena, vzdolž predvidene interne ceste načrtovana. V odprtem prostoru so generalno elektroenergetski vodi obstoječi in položeni ob lokalnih cestah.

**Omrežje elektronskih komunikacij**

Načrtovane stavbe se navežejo na obstoječe omrežje elektronskih komunikacij.

**Ogrevanje**

Ogrevanje objektov na območju občine je individualno.

## Družbena javna infrastruktura

**Vzgoja in izobraževanje**

Ob koncu izgradnje predvidenih bivalnih objektov bo v občini na voljo približno 50 dodatnih stanovanj. Ob 4 osebah na gospodinjstvo lahko predvidevamo skupaj 200 oseb, torej 100 otrok. V občini Sveti Jurij v Slovenskih goricah bi to predstavljalo 7,85% prirast prebivalstva, razdeljeno na naslednjih deset let pa je to primerljivo s prirastjo prebivalstva v občini v zadnjih 30 letih, ki sicer znaša 20 ljudi / leto.

V naslednjih desetih letih bi se v Vrtec Sveti Jurij v Slovenskih goricah, ki vzgaja približno 150 otrok, vključilo ca deset otrok letno. Vrtec ima osem različno velikih oddelkov kot enoto osnovne šole in enega na lokaciji starega vrtca.

Območje spada pod šolski okoliš JVIZ Osnovne šole Sveti Jurij v Slovenskih goricah, ki jo obiskuje ca 300 otrok. V osnovno šolo z 18 oddelki bi se z zamikom lahko letno vključilo v šolanje deset otrok.

**Zdravstvo**

Osnovno zdravstveno varstvo občanov zagotavlja Zdravstveni dom Lenart, ki ponuja tudi lekarniška dejavnost. Ambulanta pokriva območje upravne enote Lenart in je locirana v Lenartu. Prirast 200 oseb v desetih letih predstavlja redni letni prirast prebivalstva v občini s približno 2.550 prebivalci, kar še ne predstavlja potrebe po novih zmogljivostih.

**Šport**

Pokrite športne površine predstavlja šolska telovadnica v občinskem središču, zunanji športni center je lociran ob občinskem središču. Za športni kompleks se širitev ne načrtuje.

## Numerična analiza

**Seznam površin**

|  |  |  |  |  |  |  |
| --- | --- | --- | --- | --- | --- | --- |
|  | |  | |  | SZ | |
|  | K | | G | | naselja | odprti prostor |
| pridobitev |  | |  | |  |  |
| izguba |  | |  | |  |  |
| skupaj (m2) |  | |  | |  |  |

**Finančno vrednotenje investicij**

|  |  |  |  |  |  |  |
| --- | --- | --- | --- | --- | --- | --- |
| program | EUP/pNRP | površina | javne prom. pov. | vodovodno omrežje | kanalizac. omrežje | ocena skupaj |
| javni | JD-02/CU | 1,36 | 340.000 | 30.600 | 40.800 | 411.400 |
| skupaj |  | 1,36 | 340.000 | 30.600 | 40.800 | 411.400 |

V SDOPN2 povzete pobude oziroma na podlagi njih izvedene spremembe v odprtem prostoru ne bodo imele finančnih posledic na javno infrastrukturo, saj gre v konkretnih primerih za ohranjanje poselitve, kjer se dopušča tudi načrtovanje novih objektov za obstoječe dejavnosti ob ohranjanju obstoječega arhitekturnega in tipološkega vzorca razpršene oziroma posamične poselitve, ko je obstoječa posamična poselitev ustrezno komunalno opremljena, zagotovljen je dostop do javne ceste, vpliv na okolje se ne bo bistveno povečal, načrtovani posegi v prostor pa so skladni s pravnimi režimi in varstvenimi usmeritvami.

# Okvirni roki za izvedbo priprave SDOPN1

Okvirni roki za izvedbo OPN so predstavljeni v spodnji tabeli, natančno bodo določeni v Sklepu o pripravi OPN, ki ga sprejme župan Občine Sveti Jurij v Slovenskih goricah.

1. Priprava strokovnih podlag;
2. Izhodišča za pripravo SDOPN2 (vsebinska priprava izhodišč, izvedba postopka komunikacije z javnostjo, dopolnitev izhodišč po zaključenem posvetovanju z javnostjo);
3. Sklep župana o pričetku postopka priprave SDOPN2 in njegova objava;
4. Pridobitev identifikacijske številke (ID) na MOP;
5. Pridobivanje konkretnih smernic nosilcev urejanja prostora (NUP) in odločbe o postopku celovite presoje vplivov na okolje (CPVO);
6. Analiza konkretnih smernic NUP;
7. Priprava osnutka SDOPN2;
8. Priprava okoljskega poročila k osnutku SDOPN2 – po potrebi, če bo ministrstvo, pristojno za varstvo okolja, presodilo, da je za SDOPN2 potrebno izvesti postopek celovite presoje vplivov na okolje;
9. Pridobivanje prvih mnenj nosilcev urejanja prostora in v primeru izvedbe postopka CPVO verifikacija okoljskega poročila po 42. členu zakona, ki ureja varstvo okolja (posredovanje osnutka SDOPN2 in po potrebi OP na MOP, da ga objavi na svetovnem spletu, objava osnutka SDOPN2 in po potrebi OP na svetovnem spletu, distribucija vlog za pridobivanje prvih mnenj NUP, pridobivanje prvih mnenj nosilcev urejanja prostora, po potrebi verifikacija okoljskega poročila po 42. členu ZVO);
10. Analiza prvih mnenj NUP in ustrezna dopolnitev osnutka OPN;
11. Javna razgrnitev in javna obravnava SDOPN2 (javno naznanilo javne razgrnitve osnutka OPN in OP, priprava gradiva za javno razgrnitev in javno obravnavo, javna razgrnitev (JR) in javna obravnava (JO), ureditev pripomb iz JR in JO);
12. Strokovna stališča do pripomb iz JR in JO;
13. Županov sprejem stališč do pripomb iz JR in JO;
14. Predlog SDOPN2 (oblikovanje predloga SDOPN2, po potrebi dopolnitev okoljskega poročila, posredovanje predloga SDOPN2 in po potrebi OP na MOP, da ga objavi na svetovnem spletu, objava predloga SDOPN2 in po potrebi OP na svetovnem spletu);
15. Pridobivanje drugih mnenj NUP;
16. Po potrebi pridobitev odločbe po 46. členu ZVO o sprejemljivosti SDOPN2 za okolje;
17. Priprava usklajenega predloga SDOPN2 in pridobitev potrditve ministrstva po 115. členu ZUreP-2;
18. Sprejem SDOPN2 (gradivo za sprejem na občinskem svetu, sprejem SDOPN2 na občinskem svetu, objava sprejetega akta).

Roki izdelave posameznih faz in sprejemanja SDOPN so okvirni, saj se lahko zaradi dodatnih zahtev nosilcev urejanja prostora podaljšajo, na kar pripravljavec in načrtovalec SDOPN ne moreta vplivati.

V kolikor bo za SDOPN2 potrebno izvesti postopek celovite presoje vplivov na okolje po predpisih, ki urejajo varstvo okolja oz. predpisih, ki urejajo ohranjanje narave, se ta postopek ustrezno integrira v postopek in roke priprave SDOPN2 po ZUreP-2.

# Potrebe v prostoru

## Obravnava razvojnih pobud in pobud za spremembe namenske rabe prostora

Pobude, ki se obravnavajo v postopku SDOPN2, imajo naslednje kumulativne značilnosti:

* so pomembne iz vidika razvoja za občino ali iz vidika ureditve pravnih osnov za nadaljnje postopke sprememb in dopolnitev OPN, zlasti namenske rabe prostora (kot je npr. nujno ažuriranje nekaterih stavbnih zemljišč);
* ne posegajo na kmetijska zemljišča tako, da bi presegle spremembe namenske rabe kmetijskih zemljišč več kot 10 ha;
* ne zahtevajo celovite presoje vplivov na okolje in ne podaljšujejo rokov za izvedbo posameznih faz SDOPN2.

Zakonodaja določa, da različnih pobud, med njimi tudi tistih, ki predlagajo določitev novih zazidljivih zemljišč, ni mogoče obravnavati posamično, t.j. vsake posebej in na podlagi posameznih terenskih ogledov ter presoj od primera do primera. Zahteva, da se to zgodi v postopku priprave prostorskega akta za celotno občino, pri tem pa se obravnava celotni prostor občine in vse pobude, ki so bile naslovljene na občino.

Na občino Sveti Jurij v Slovenskih goricah je bilo naslovljenih cca 40 različnih pobud za spremembo namenske rabe prostora. Pretežna večina pobud se nanaša na spremembo namenske rabe prostora iz zemljišč v primarni rabi (kmetijska, gozdna zemljišča) v stavbna zemljišča in obratno.

Pobude za določitev novih stavbnih zemljišč je treba obravnavati v skladu z ZUreP-2 ter v skladu s podrobnejšimi določili in zahtevami, ki jih vsebujeta predvsem naslednja podzakonska predpisa:

* Pravilnik o vsebini, obliki in načinu priprave občinskega prostorskega načrta ter pogojih za določitev območij sanacij razpršene gradnje in območij za razvoj in širitev naselij (Ur. list RS, štev. 99/2007 in 61/17 – ZUreP-2);
* Pravilnik o kriterijih za načrtovanje prostorskih ureditev in posegov v prostor na najboljših kmetijskih zemljiščih zunaj območij naselij (Ur. list RS, štev. 110/2008).

Predpisi določajo, da je treba prostorski razvoj oz. nove gradnje usmerjati v naselja, izven njih pa le izjemoma in za točno določene namene gradnje.

Pri tem tudi naselij ni dopustno neargumentirano širiti: najprej je treba izrabiti vse proste in premalo izkoriščene površine v naseljih, širitev naselja pa je dopustna le, ko znotraj obstoječega naselja nadaljnji prostorski razvoj ni več možen. Ko je izpolnjen ta pogoj, naselja ni mogoče širiti kamorkoli, ampak prvenstveno na tista zemljišča, ki so funkcionalno povezana z obstoječim naseljem in so manj pomembna iz različnih vidikov, med drugim tudi iz vidika ohranjanja najboljših kmetijskih zemljišč ter trajnostne rabe naravnih virov.

Obstoječa razpršena poselitev v odprtem prostoru občine se ohranja z rekonstrukcijo, prizidavo in nadomestno gradnjo obstoječih objektov ter gradnjo pomožnih objektov, dopušča pa se tudi načrtovanje novih objektov za obstoječe dejavnosti, pod naslednjimi pogoji, da:

* se ohranja obstoječi arhitekturni in tipološki vzorec razpršene oziroma posamične poselitve, tako da nove površine stavbnih zemljišč ne presežejo obsega obstoječih,
* je obstoječa posamična (razpršena) poselitev ustrezno komunalno opremljena, dostop do javne ceste pa se praviloma zagotavlja preko obstoječih dovozov,
* se vpliv na okolje in na obstoječo posamično (razpršeno) poselitev ne bo bistveno povečal in
* so načrtovani posegi v prostor skladni s pravnimi režimi in varstvenimi usmeritvami.

Izven naselij je možno načrtovati le prostorske ureditve in posamezne posege v prostor:

* za postavitev gospodarske javne infrastrukture;
* za splošno rabo (državno in lokalno grajeno javno dobro);
* za izvajanje ukrepov na področju varstva okolja, ohranjanja narave in varstva kulturne dediščine ter ohranjanja prepoznavnih značilnosti krajine;
* za namen turizma, športa in rekreacije;
* za izvajanje kmetijske in gozdarske dejavnosti;
* za rabo naravnih dobrin in sanacijo opuščenih območij izkoriščanja;
* za namene obrambe;
* za varstvo pred naravnimi in drugimi nesrečami;
* za izvajanje drugih dejavnosti razen stanovanjskih stavb, ki jih zaradi tehničnih, tehnoloških ali prostorsko funkcionalnih razlogov ni smotrno načrtovati v obstoječem območju naselja.

Kot izhaja iz zapisanih zakonskih usmeritev, bo treba v občini poselitev usmerjati predvsem v naselja, opredeljena po urbanističnih kriterijih.

Ostali, t.j. večinski del občine, je poseljen razpršeno oz. je strokovno opredeljen kot odprti prostor. Z zakonom določene možnosti za opredeljevanje novih stavbnih zemljišč v tem prostoru so zelo zožene, in sicer na opredelitev zemljišč in območij za prostorske ureditve, navedene v zgornjih alinejah.

Vsa ostala gradnja pa v odprtem prostoru občine ni dovoljena.

Vse pobude v Občini Sveti Jurij v Slovenskih goricah se obravnavajo v skladu z zgoraj navedenimi pravnimi podlagami, usmeritvami in kriteriji. Rezultat izhodiščne obravnave posamezne pobude je razviden iz gradiva v nadaljevanju, s katerim se seznanja udeležence urejanja prostora. V nadaljnjih fazah bodo med drugim sledila usklajevanja SDOPN2 s pristojnimi nosilci urejanja prostora. Za uveljavitev predmetnih sprememb osnovne namenske rabe sta pristojni predvsem Ministrstvo za kmetijstvo, gozdarstvo in prehrano in Ministrstvo za okolje in prostor. Zaradi tega bo lahko v sprejetem OPN usklajeni koncept osnovne namenske rabe zemljišč drugačen od tistega, ki ga občina zajema v izhodišča za izdelavo SDOPN2 in od tistega, ki ga bo občina predlagala v usklajevanje.

## Analiza pobud

Občina Sveti Jurij v Slovenskih goricah je za prve spremembe in dopolnitve svojega OPN prejela slabih 40 pobud za spremembo namenske rabe prostora, tekom priprave predmetnega elaborata pa sta bila uveljavljena dva odstopa.

Prejete pobude je izdelovalec elaborata razčlenil po namenu in vrsti spremembe namenske rabe in iz celotnega nabora ustvaril 60 posegov (pobuda ima lahko več namenov na različnih lokacijah, od tod tudi več UniqueID) na 37 lokacijah. Po analizi umestnosti je bil pripravljen predlog za uveljavitev XX sprememb.

Kratek numerični pregled oziroma analiza vrste in namena sprememb je prikazan v spodnjih tabelicah:

1. Analiza pobud

|  |  |  |
| --- | --- | --- |
| Oznaka sprem. | opis | površina (m2) |
| K > SZ | Spremembe iz kmetijskih v stavbna zemljišča |  |
| G > SZ | Spremembe iz gozdnih v stavbna zemljišča |  |
| SZ > K | Spremembe iz stavbnih v kmetijska zemljišča |  |
| G > K | Spremembe iz gozdnih v kmetijska zemljišča |  |
| skupaj |  |  |

1. Analiza posegov na KZ

|  |  |  |
| --- | --- | --- |
| šifra spr. | opis | površina (m2) |
| A | Spremembe v občinskem središču | 0 |
| B | Spremembe v naseljih |  |
| C | Spremembe v odprtem prostoru |  |
| D | Spremembe za turistični namen |  |
| E | Spremembe za kmetijski namen na G in K2 |  |
| F | Spremembe za kmetijski namen na najboljših K1 |  |
| G | Vračila SZ v kmetijsko rabo |  |
| K | Ažuriranja, uskladitve… |  |
| M | Menjave med primarnimi rabami |  |
| skupaj |  |  |

Tabeli Analiza pobud in Analiza posegov na KZ nimata enakih površin, saj so v drugo tabelo vključena le zemljišča, na katerih se predlaga sprememba iz kmetijskih ali v kmetijska zemljišča.

## Stališča do pobud

V nadaljevanju so izpisana stališča, zavzeta do prejetih pobud, ki so bile naslovljene na Občino Sveti Jurij v Slovenskih goricah. Strokovna stališča temeljijo na podanih pobudah, analizi GIS podatkov (glej naslednje poglavje), delovnih sestankih s pripravljavcem SDOPN2 (Občina Sveti Jurij v Slovenskih goricah), vpogledu v druge javno dostopne geolokacijske podatke ter ogledu / poznavanju terena.

Grafično prilogo predstavlja prikaz lokacij na karti občine.

### Strokovna stališča

Temeljni del elaborata strokovnih stališč predstavlja analiza vseh pobud, prejetih za druge spremembe in dopolnitve OPN Občine Sveti Jurij v Slovenskih goricah. Gradivo je internega značaja, saj je iz pobud vidno ime pobudnika. V primeru javne objave je potrebno izdelek anonimizirati ali izpustiti.

atribut opis oblika

sprememba šifra spremembe, podana posamezni pozitivno ocenjeni pobudi (negativno ocenjene pobude šifre ne dobijo), v GIS označena kot »sifra\_spr«

ime in priimek

naslov

dejavnost stan, kmet, turist, posl, obrt…

namen posega zapis Občine Sveti Jurij v Slovenskih goricah (OSvJvSg)

površina predloga v m2

veljavna NRP veljavna namenska raba prostora

dejanska raba javni podatek MKGP

GERK – delež javni podatek MKGP

BT bonitetne točke – javni podatek GURS

varstveni režim izpis varovanj – javne evidence nosilcev urejanja prostora (N2k, EPO, NV, VVO, kultura, varstveni pasovi…)

pobuda zaporedna številka, ki je v arhivu OB (1-nn) ali jo je podal ZUM (101-nnn)

UniqueID delovna številka, ki jo je pobudi dal izdelovalec elaborata, ena pobuda ima lahko več UniqueID

predlagana oNRP predlog osnovne namenske rabe (SZ, KZ, G, v, DZ)

predlagana pNRP CU, A, K1, K2…

ocena »+« pozitivno, za pobudo je pripravljen predlog spremembe;  
»-» negativno, pobuda ni združljiva s strateškimi usmeritvami občine;  
»x« pogojevano, premalo podatkov…

občinske pripombe izražene na delovnih sestankih

delovne opombe zapiski izdelovalca elaborata

pogoj zahtevane dopolnitve, kot npr. skica, obrazec KSS

Pobude, ki imajo enak namen in imajo skupno mejo, so v sloju „spremembe“ združene v enoten poligon in tvorijo eno spremembo, če so v njih začetna in končna pNRP enaki; takšne pobude so še vedno ločene na več samostojnih, če gre za različnost spremembe (npr. ena iz K > SZ, druga iz G > SZ, tretja iz SZ > K ali G).

ocena

+ občinske pobude, pozitivno ocenjene pobude (pobude so jasne in enostavne), nekatere pobude so ocenjene pozitivno, vendar pa ne upoštevane v celoti; za vse pozitivne je pripravljen predlog spremembe;

x pobud ni možno oceniti (nejasne pobude, nepopolne pobude; potrebno je dodatno gradivo; če dopolnitev v nadaljevanju ne bo zadostna in pravočasna, uvrstimo pobudo v postopek za SDOPN2);

- negativno ocenjene pobude - pobuda ni združljiva s strateškimi usmeritvami občine (poseganje v odprti prostor brez kmetijskega ali turističnega programa, predlog kompleksne zazidave ob obstoječih nezazidanih stavbnih zemljiščih) ali je pobudnik odstopil od pobude.

Poglavje Strokovna stališča (Priloga 1) je v nadaljevanju vključeno v predmetni elaborat kot sklop stališč, natančneje obdelanih po posamezni pobudi ali posegu.

### GIS

Gradivo je izdelano z geoinformacijskim orodjem. Jedro naloge predstavlja GIS sloj »pobude«\*, ki vsebuje podatke o vsaki posamezni pobudi (ne glede na stališče izdelovalca elaborata). V nadaljevanju ponujamo opis najpomembnejših atributov, določenih pri vsaki pobudi posebej. Strokovna stališča temeljijo tudi na teh podatkih.

atribut opis oblika

sifra\_spr šifra spremembe character (10)

pobuda glej sloj »pobude« integer

UniqueID glej sloj »pobude«, lahko več navedb character (20)

ocena predlog prostorskega načrtovalca character (10)

SIFKO številka k.o. integer

PARCELA številka parcele character (10)

BT bonitetne točke zemljišča integer

pov površina parcele / pobude decimal (10,2)

PRIIMEK character (20)

IME character (20)

dejavnost stan, kmet, turist, posl, obrt, … character (20)

NAMEN\_POSEG zapis OB character (100)

NRP\_obst veljavna podrobnejša namenska raba character (10)

oNRP\_predv predlagana osnovna namenska raba character (10)

pNRP\_predv predlagana podrobnejša namenska raba character (10)

pov površina spremembe decimal (10,2)

opombe\_OB opombe pripravljavca character (100)

delovne\_opombe opombe prostorskega načrtovalca character (100)

sifra\_spr

A spremembe v občinskem središču

B spremembe v ostalih naseljih

C spremembe v odprtem prostoru

D spremembe za turizem in poslovne dejavnosti

E spremembe za kmetijstvo na G ali K2

F spremembe za kmetijstvo na K1

G vrnitve v primarno rabo

H spremembe v vode

J spremembe zaradi prometa

K spremembe zaradi uskladitev z DRP, korekcij, parcelacij, izravnav, ažuriranj, LP

L spremembe v druga zemljišča (L…)

M spremembe med primarnimi rabami

N spremembe med pNRP na SZ

P spremembe PIP, brez spremembe NRP

Poglavje GIS je v nadaljevanju vključeno v predmetni elaborat v obliki datotečnega sklopa »pobude\_obdelava« (Priloga 2) in pa kot grafična karta »pregledna.jpg« (Priloga 3), ki predstavlja prikaz lokacij pobud in sprememb na karti občine.

### Pobude

Vse pobude za spremembe v OPN, prejete na naslov Občine Sveti Jurij v Slovenskih goricah, so zbrane na koncu predmetnega elaborata (Priloga 4). Gradivo je internega značaja, saj je iz pobud vidno ime pobudnika. Za javno objavo je potrebno izdelek izpustiti.

# Priloge

Priloge so samo v digitalni obliki.

Priloga 1: Strokovna stališča

Priloga 2: geoinformacijski shape sloj »pobude\_obdelava«

Priloga 3: grafična karta „pregledna.jpg«

Priloga 4: pobude za spremembo OPN – sken originalov